1)

I hvert af sundhedscertifikaterne i bilag II, del A-E, affattes afsnit III, litra e), nr. v), således: »(3) v) når ovennævnte hest er et ukastreret handyr af hestefamilien, som er over 180 dage — der enten officielt er registreret equin viral arteritis i de sidste 6 måneder (3) eller — en blodprøve fra dyret, som er taget inden for de sidste 21 dage før udførsel den … (5) er blevet undersøgt ved en virusneutralisationstest for equin viral arteritis med negativt resultat ved en serumfortynding på 1:4 (3) eller dyrets fuldsæd ved en prøve udtaget inden for de sidste 21 dage før udførsel den … (5) er blevet undersøgt ved en virusneutralisationsprøve for equin viral arteritis med negativt resultat (3) eller dyret er blevet underkastet en virusneutralisationstest, en PCR-test eller en RT-PCR-test for equin viral arteritis med negativt resultat på en aliquot af dets fuldsæd udtaget, efter at en blodprøve af det pågældende dyr var blevet taget den … (5) inden for 6 måneder før afsendelsesdatoen, og testet ved en virusneutralisationstest for equin viral arteritis med positivt resultat ved en serumfortynding på mindst 1:4 (3) eller handyret af hestefamilien, der tidligere er testet positivt for antistoffer mod equin arteritis-virus eller vaccineret mod equin viral arteritis, inden for 6 måneder før afsendelsesdatoen er blevet: a) testparret på to på hinanden følgende dage med mindst to hopper, der har været holdt i isolation i de sidste 7 dage før og indtil 28 dage efter testparringen, og som er blevet underkastet to serologiske test for equin viral arteritis med negativt resultat ved en serumfortynding på 1:4 på blodprøver taget på tidspunktet for testparringen og mindst 28 dage efter testparringen, og b) underkastet en virusneutralisationstest for equin viral arteritis på en blodprøve taget inden for de sidste 21 dage før afsendelsesdatoen den … (5): — enten med positivt resultat ved en serumfortynding på mindst 1:4 (3) eller — med negativt resultat ved en serumfortynding på mindst 1:4 (3) eller — dyret er i overensstemmelse med nedenstående programmer for initialvaccination, under officielt veterinærtilsyn og med en vaccine, der er godkendt af den kompetente myndighed, blevet vaccineret den … (5) mod equin viral arteritis og revaccineret med jævne mellemrum (3): Programmer for initialvaccination mod equin viral arteritis: NB : De vaccinationsprogrammer, der ikke gælder for ovennævnte dyr, overstreges. Kontrollér supplerende attestering af testning før vaccination, af vaccination og af revaccination. a) Vaccinationen fandt sted, og samme dag blev der taget en blodprøve, som viste sig negativ i en virusneutralisationstest ved en serumfortynding på 1:4 (3), eller b) vaccinationen fandt sted i en i isolationsperiode på højst 15 dage under officiel veterinær kontrol, der begyndte den dag, hvor der blev taget en blodprøve, som i den periode blev testet ved en virusneutralisationstest med negativt resultat ved en serumfortynding på 1:4 (3), eller c) vaccinationen fandt sted, da dyret var mellem 180 og 270 dage, i en isolationsperiode under officiel veterinær kontrol. I isolationsperioden viste to blodprøver taget med mindst 10 dages mellemrum en stabil eller faldende antistoftiter i en virusneutralisationstest for equin viral arteritis (3), eller d) vaccinationen fandt sted, efter at dyret med negativt resultat var blevet underkastet en virusneutralisationstest for equin viral arteritis ved en serumfortynding på 1:4 udført på en blodprøve taget mindst 7 dage efter påbegyndelsen af en periode af uafbrudt isolation, der varede indtil 21 dage efter vaccinationen (3), eller e) vaccinationen fandt sted, da dyret var mellem 180 og 250 dage, og efter at dyret var blevet underkastet en virusneutralisationstest for equin viral arteritis med negativt resultat ved en fortynding på 1:4 eller udført samme dag af samme laboratorium med stabile eller faldende titere på to blodprøver taget med mindst 14 dages mellemrum (3) eller — ethvert krav om testning for equin viral arteritis eller vaccination mod equin viral arteritis er fraveget i henhold til EU-lovgivning på området … (indsæt henvisning til den gældende EU-retsakt) med den begrundelse, at dyret indføres midlertidigt til Unionen med henblik på deltagelse i det hestearrangement, der er angivet i den pågældende retsakt, og at dyret holdes adskilt fra andre dyr af hestefamilien, der ikke deltager i et sådant arrangement, og at enhver aktivitet vedrørende avl, herunder opsamling af sæd, er forbudt under det midlertidige ophold i Unionen (3).«